विशेषः जो पुरुष संयम और एकाग्रता के साथ किसी अभिलाषा से इस स्तोत्र का पाठ करता है, भगवान सूर्य उसकी इच्छा पूर्ण करते हैं। स्त्री, पुरुष- कोई भी दोनों समय इसका पाठ करें तो घोर-से-घोर संकट से भी छूट जाते हैं। यह स्तुति ब्रह्मा से इन्द्र को, इन्द्र से नारद को, नारद से धौम्य को और धौम्य से युधिष्ठिर को प्राप्त हुई थी। इससे युधिष्ठिर की सारी अभिलाषाएँ पूर्ण हो गईं। इस स्तोत्र के पाठ से संग्राम में विजय और धन की प्राप्ति होती है, सारे पाप छूट जाते हैं और अन्त में सूर्यलोक की प्राप्ति होती है।